Bundesliga, 29-tur. “Borussiya D” “Shalke” bilan o‘yinda 2 ochko yo‘qotib, “Bavariya” bilan farqni 7 ochkogacha oshirib yubordi

Futbol bo‘yicha Germaniya Bundesligasining 29-turida chempionlik uchun kurash olib borayotgan Dortmundning “Borussiya” klubi 2 ochko yo‘qotdi.

“Shalke” maydoniga tashrif buyurgan Tomas Tuxel jamoasi ikki bor hisobda oldinga o‘tib olganiga qaramay, yakunda g‘alabani ushlab qola olmadi. “Borussiya” “Bavariya”ga qarshi 25-turdagi durangdan keyin, ketma-ket uch uchrashuvda zafar quchishga muvaffaq bo‘lgandi.
“Shalke”ga qarshi o‘yindagi durangdan keyin chempionlik yo‘lida kurash olib borayotgan ikki klub orasidagi ochkolar farqi endi 7 tani tashkil etmoqda. Mavsum yakuniga 5 ta tur qolgani inobatga olinsa, “Borussiya Dortmund” chempionlik imkoniyatlarini keskin kamaytirib yubordi.
Bundesligada Chempionlar Ligasi yo‘llanmasi uchun kurash ancha qiziqarli ko‘rinish olgan. To‘rtinchi yo‘llanma uchun kurash olib borayotgan jamoalardan 4 tasi — “Borussiya Myunxengladbax”, “Bayer”, “Maynts” hamda “Shalke” 45 tadan ochko to‘plagan.
Germaniya Bundesligasi
 29-tur uchrashuvi
 10-aprel, yakshanba
Gollar: Sindzi Kagava, 49 (0:1). Leroy Zane, 51 (1:1). Mattias Ginter, 56 (1:2). Klas-Yan Xuntelar, 66-pen (2:2).
“Borussiya Dortmund”: Roman Byurki, Mattias Ginter, Erik Durm, Sokratis Papastatapulos, Mats Xummels (Genrix Mxitaryan, 46), Sven Bender, Morits Lyatner (Pyer-Emerik Obameyang, 73), Nuri Shaxin, Kristian Pulishich (Ilkay Gyundogan, 73),Sindzi Kagava, Adrian Ramos.